I starten tenkte jeg bare på å såre henne.
Jeg ville såre henne psykisk. Det var alt jeg tenkte på.
Jeg følte meg glad fordi hun var redd.
HVERT ÅR FOREKOMMER OVER TRE MILLIONER
STALKING-TILFELLER I USA
UNDER 25 PROSENT AV FORBRYTERNE ER KVINNER
Jeg tvilte på alle rundt meg.
Det er skremmende.
Den som gjør det, vil ikke bare plage deg. De er besatt av deg.
Jeg ante ikke hva som ville skje.
Jeg trodde virkelig at dette ville ende med min død.
DETTE ER HISTORIEN OM STALKING-SAK 241-2080-19
Det matet mitt syke behov til å…
Jeg vet ikke hva jeg trengte, men det matet noe.
Jeg vil definitivt kalle det hevn.
EN NETFLIX-SERIE
Jeg vil heller bli ansett som morder enn forfølger.
Jeg ville ha intensiteten av at hun følte seg overvåket.
Alle kan bli en stalker.
Det er bare snakk.
Jeg er ikke så gal nå.
OVERHENGENDE FRYKT
DALLAS I TEXAS
Jeg har møtt tusenvis av kvinner som har opplevd stalking.
Kvinnelige stalkere er veldig sjeldne.
I 80 prosent av sakene er menn forbrytere og kvinner ofre.
FRASKRIVELSE
Dette er en unik sak.
Den oppfyller alle kriterier for stalking.
Det var et adferdsmønster, det var rettet mot ett individ,
og det skapte frykt.
Men denne saken er også definert som hevnforfølgelse.
"Jeg skal ta deg. Du skal få svi. Du vil angre."
Veldig farlig.
TYLER I TEXAS
Jeg heter Jaclyn Feagin.
Jeg ble siktet for kriminell forfølgelse.
Jeg vokste opp overalt i Øst-Texas.
Det er kirker og restauranter, og det er lite annet å gjøre
enn å gå i kirken, spise og handle.
Hvis du ikke tror på den kristne Gud, er du ond.
Det finnes ingen alternativer i bibelbeltet.
Barndommen min var vanskelig.
Moren min var den eneste som var der for meg.
Så det er et ganske uslitelig bånd der.
JACLYN VAR 21 ÅR DA HUN MØTTE EKTEMANNEN JESSE
Jeg møtte mannen min via felles venner.
Det var et intenst forhold.
Det gikk veldig fort.
Vi fikk en datter i 2018 og vi giftet oss i 2019.
Mannen min og eksen hans hadde en sønn sammen,
og da hun fant ut at vi datet, ville hun vite hvem jeg var.
Umiddelbart sa hun at hvis jeg noen gang såret en av dem,
ville hun drepe meg. Det var ikke en trussel, men et løfte.
Jeg tror de fortsatt hadde følelser for hverandre,
og at ei ny jente flyttet inn hos eksen
og bodde med eksen og sønnen, det kan være…
Det kan være vanskelig å takle.
Jeg heter Sandra. Jeg bor i Flint i Texas.
Jesse er ekskjæresten min.
"SANDRA" HAR BEDT OM Å VÆRE ANONYM
FOR Å BESKYTTE SEG SELV OG FAMILIEN
NYT DE SMÅ TINGENE
Vi møttes da vi var tenåringer. Vi var venner i mange år.
Og i 2012 bestemte vi oss for å utvikle et forhold.
Rundt 2015 fikk Jesse og jeg en vakker, liten gutt.
Men vi var ikke enige om alt. Han var ateist, jeg var religiøs.
Så vi slo opp på tampen av 2016.
JESSE NEKTET Å DELTA I DENNE DOKUMENTAREN
Få måneder etter at vi hadde slått opp ble Jesse sammen med Jaclyn.
Hun holdt stort sett en lav profil, så jeg kjente henne ikke så godt.
Hun var veldig stille, veldig spak.
Jeg hadde ikke noe imot at han datet andre.
Men jeg likte ikke hvor fort hun ble en del av min sønns liv
og jeg var bekymret for at på grunn av henne…
ville sønnen vår bli nedprioritert.
DEN 1. APRIL 2017 HAVNET SANDRA OG JESSES SØNN I EN ALVORLIG ULYKKE
Jeg var på jobb da kusinen min ringte.
Hun sa bare at sønnen min ikke pustet og at jeg måtte komme.
Jeg ringte Jesse mens jeg var på vei, og Jesse kom også.
Vi kom før ambulansen til sykehuset.
Vi ventet noen minutter på at legen skulle komme inn,
og han sa at sønnen min ikke hadde hatt puls siden…
de hentet ham.
Sønnen min døde 1. april 2017.
Jeg fornektet at han var død.
Livet mitt falt sammen.
Jeg henfalt til dop og alkohol.
Jeg mistet grepet om meg selv.
Jeg slet hver dag…
med om jeg skulle reise meg og prøve…
å leve dette livet eller om jeg bare skulle gi opp,
og jeg vet at Jesse slet på samme måte.
Etter at sønnen deres døde…
ble moren hans…
Jeg vet ikke. Hun sørget, og jeg forstår henne.
Men det ble sendt mange meldinger mellom henne og mannen min.
Jeg mistenkte at de ønsket å bli sammen igjen
eller gjenopplive forholdet.
Det satte forholdet vårt på prøve.
Jeg ble veldig usikker og han ble veldig defensiv,
så det ble mye sniking og jeg bedrev mye snoking,
og mye annet ble avdekket.
Forholdet vårt ble veldig ustabilt etter dette.
Jeg bestemte meg for å sette grenser for å få ekteskapet til å fungere.
Og en av grensene gjaldt eksen.
Snakk kun om sønnen deres, punktum. Ingenting annet.
Det likte hun ikke.
Etter at sønnen min døde var ikke Jaclyn og jeg på talefot.
I min sønns begravelse
ble hun veldig ukomfortabel av å se Jesse og meg stå sammen,
og jeg holdt Jesses hånd som en trøst for sønnen vår.
BAPTISTKIRKE
Hun gikk ut midt i begravelsen
fordi hun var så sjalu.
Det burde ha vært et rødt flagg.
Etter bisettelsen gikk det flere uker.
Jaclyn ville ikke at Jesse og jeg skulle snakke.
Hun følte at det var følelser mellom oss,
og etter så mange år sammen og etter å ha fått og mistet en sønn,
selvsagt er det følelser.
Måten Jesse og jeg snakket på kunne ha gjort henne usikker.
Det er bare et bånd som man ikke kan bryte.
Jeg blokkerte Sandra på min manns sosiale medier
slik at hun ikke kunne komme i kontakt med ham.
Sandra hadde dame.
Hun sendte et bilde av dama si i bh og truser til mannen min.
Og da jeg sa: "Ok, hvis dere bare snakker om sønnen,
hvorfor sender du bilder av dama di til mannen min?"
Og da ble hun ekkel mot meg.
Jeg husker ikke ordene hun brukte mot meg, men hun ble det.
Jeg sendte et bilde av ei dame til Jesse.
Ikke av meg, men av ei annen dame.
Han flørtet.
Og jeg kan ha…
flørtet tilbake, men ikke for å få ham tilbake.
PLANOVERGANG
Hun sendte melding.
Hun var veldig aggressiv. Hun følte seg veldig truet.
Hun ville krangle om det. Hun ville bare krangle.
Og jeg ville ikke krangle med henne,
så jeg sa bare mitt, som var: "Det var feil av meg."
"Men jeg fortsetter å snakke med ham så lenge han vil snakke med meg."
Og jeg tror det gjorde henne rasende.
Det var siste gang jeg snakket med Jaclyn.
Jeg fikk meldinger.
Skikkelig ekle meldinger.
Og jeg følte at jeg klikket.
I det øyeblikket var det som en bryter gikk av.
Så jeg bestemte meg for å ta hevn.
FOR Å UNNGÅ MISTANKE VENTET JACLYN I OVER ET ÅR
FØR HUN SLO TIL MOT SANDRA
I 2019 VAR SANDRA GIFT OG HADDE FÅTT ET NYTT BARN
Målet var å skremme henne.
Å anonymt etterlate ting, skumle ting, på eiendommen hennes,
og hun måtte tenke: "Hvem gjorde dette? Overvåker noen meg?"
Bare for å tulle med psyken hennes.
HEI!
Det første jeg laget var noe veldig enkelt.
Det var et ark med et bilde av henne og navnet hennes.
Og jeg er ganske sikker på
at jeg tegnet et pentagram over ansiktet hennes med rød tusj.
DEN 15. JUNI 2019
FRAKTET JACLYN GJENSTANDEN HUN HADDE LAGET TIL SANDRAS HUS
Den første gjenstanden, jeg tror det var klokka ett eller to om natta,
og på veien dit var jeg utrolig nervøs.
Jeg visste at jeg gjorde noe galt, men jeg fulgte planen.
Ja, det var definitivt som en rus, en følelse av…
Jeg vet ikke helt hva jeg følte.
Jeg vet bare at det føltes godt å legge det der
og at hun ville våkne dagen etter og lure på hvem som hadde gjort det.
Jeg våknet for å gå på jobb, og jeg åpnet døra
og så et ark med et bilde av meg med et pentagram tegnet i ansiktet.
HEI!
Det var et lys som hadde brent ned, og det sto "Hei, Sandra".
Jeg så det ligge på bakken.
Det sank i magen min.
Jeg visste ikke hvem det var eller hva motivasjonen var.
Jeg fikk panikk.
Jeg vekket mannen min og tok ham med ut for å vise ham.
Barna våre var der,
så vi måtte passe på at de ikke fikk øye på det,
for de skal ikke utsettes for dette.
Mannen min ringte politiet.
Jeg var redd. Jeg følte meg truet.
Jeg følte at det var noen som fulgte etter meg som jeg ikke visste om.
Jeg husker at jeg kjørte til jobb og bare skalv
og så på alle bilene som kjørte forbi meg,
og så på alle som kom nær meg,
og prøvde å finne ut om det var dem eller hvem det kunne være.
Jeg vred hjernen hele tiden jeg var på jobb, og det var…
Det var skremmende.
I løpet av de neste dagene tok det over tankene mine.
Det var det eneste jeg tenkte på,
om hun var redd.
Så ja, det ble en veldig…
syk tankeprosess angående henne.
Jeg kan ikke forklare hvordan eller hvorfor besettelsen oppsto.
Den gjorde bare det. Jeg tror det var fordi
jeg ville se hva hun hadde som jeg ikke hadde, som mannen min ville ha.
Og da den gode følelsen ga seg,
da planla jeg det neste angrepet, eller hva du vil kalle det.
Jeg husker ikke hva jeg la igjen til henne andre gang.
Jeg hadde hyssing til overs, og surret det til en dukke.
Og jeg stakk nåler i hodet og hjertet,
og jeg la den på et glass med jord fra kirkegården
og forseglet glasset.
Jeg tegnet magiske runer på glasset.
Jeg aner ikke hva de fleste av disse greiene betyr.
Jeg vet det har med wicca-troen å gjøre.
Men jeg visste at hun var kristen,
så å få dette på trappa ville være spesielt skremmende.
Jeg visste at om noen la det på trappa mi, ville jeg blitt redd.
De etterlot et glass fullt av sand
og en voodoo-dukke med nåler i ansiktet og hjertet.
Mine initialer og fødselsdato var skrevet på glasset med rød maling,
samt andre sataniske symboler.
Det var to dager før min sønns bursdag, og den som hadde gjort det, visste det,
og jeg visste at de visste at jeg ville være sårbar og i sorg.
Timingen gjorde det mye verre. Og det…
Det er ondskap.
De ville straffe meg for noe, men jeg visste ikke hva.
Det gjorde meg enda reddere,
for jeg visste ikke hvem som var ond nok til å gjøre noe sånt.
Jeg satt hjemme og tenkte på hvor redd hun var,
og jeg mente at jeg ikke hadde skremt henne nok.
Det jeg ville ha, var intensiteten
av at hun følte seg overvåket. Jeg ville ta det til neste nivå.
Så jeg laget en falsk Facebook-profil av en av hennes gamle kolleger,
og jeg tok et privat bilde som ingen andre kunne få tak i
med mindre du var venn med henne,
og jeg skrev det ut og bandt det til en rull,
og jeg googlet en latinsk forbannelse,
og laget en rull av den og bildet og bandt det sammen
og la det på bilen hennes.
Jeg husker at den latinske forbannelsen hadde noe
med pest og blodsutgytelse å gjøre.
Jeg vet ikke mye mer enn det. Jeg memorerte den ikke.
Jeg…
Jeg hadde en forestilling om at det jeg gjorde var kriminelt.
Jeg tok det ikke så alvorlig som jeg burde.
Uten å nøle ringte mannen min og jeg politiet,
og de kom og hentet rullen.
De sendte meg bilder av det som var i den,
og det var en forbannelse på latin.
Det sto at de ville ha meg død.
På dette tidspunktet trodde jeg ikke at de ville bli tatt.
Frykten ble større.
Jeg var sikker på at noen ville tukle med bilen min
og at når jeg kjørte barna i barnehagen skulle bremsene svikte…
Hva som helst.
Jeg var redd for at noen skulle prøve å drepe meg
og at barna mine ville bli skadet.
Jeg har vært politi i snart 14 år.
Jeg har sett et vidt spekter av hva folk er i stand til.
Med stalking vet man aldri hvor langt det går.
Det begynner smått, men det kan koste noen livet.
Jeg heter Josh Hill, jeg var hovedetterforsker i saken.
Før jeg ble involvert, var det
fem tilfeller der offeret hadde ringt 911 for å rapportere lignende adferd.
Det var min jobb å beskytte Sandra og familien.
Først klarte vi ikke å finne mistenkte,
men da jeg snakket med Sandra, falt brikkene på plass.
ETTER SAMTALER MED POLITIET
BLE KAMERAER SATT OPP UTENFOR SANDRAS HJEM
Det er 11. oktober 2019, cirka klokken 8.30.
Jeg skal intervjue ***.
Det gjelder sak nummer 22280.
OKTOBER
DEN 11. OKTOBER 2019 SÅ HILL OG SANDRA
PÅ OPPTAKENE AV SISTE HENDELSE
Jeg ville vise deg hva jeg så på.
Og jeg vil be deg om å…
hjelpe meg å se på dette
for å være sikker på at vi ser det samme.
KAMERAENE FILMET ET KJØRETØY SOM STOPPET UTENFOR HUSET
Bilen er en liten kombi.
-Hvem sin bil er det? -Det er Jesses.
-Hva heter kona hans? -Jaclyn.
J-A-C-L-Y-N?
Det er bilen deres. Det kan vi slå fast.
DET BLE FILMET EN PERSON SOM LA IGJEN GJENSTANDER PÅ SANDRAS EIENDOM
Kroppsbygningen… Jeg vet ikke hvem eksen din er,
men personen går som ei jente.
Man ser hvordan de svinger armene,
hvordan hoftene beveger seg når en kvinne går.
Kvinner svinger med armene.
MEN OPPTAKENE AVSLØRTE OGSÅ AT KVINNEN IKKE JOBBET ALENE
EN ANNEN PERSON BLE SITTENDE I BILEN
Det ene førte til det andre, og jeg måtte sette delene sammen
for å finne ut hvor tingene kom fra.
Det førte til at jeg ville snakke med Jaclyn.
DEN 6. NOVEMBER 2019 FORHØRTE HILL JACLYN
Beklager at jeg vekte deg.
-Jobbet du sent i går kveld? -Jeg var ferdig 21.30.
Det var et interessant intervju.
Si meg… Jeg vet at du vet hvorfor vi er her.
Benekter du det, eller? De har satt opp kameraer.
Ærlig talt, jeg skal ikke lyve,
for det er veldig dumt nå, på grunn av…
Ja, jeg køddet med henne.
JACLYN BLE BEDT OM Å IDENTIFISERE DE INVOLVERTE
Så, var det Jesse som var med da dere gjorde dette?
-Moren min. -Ok.
-Er hun her? -Ja.
-Får jeg prate med henne? -Jeg henter henne.
For meg var det der jeg følte meg knyttet til denne saken,
for som far og ektemann vil jeg beskytte familien min.
At en mor til en voksen datter
tillater og hjelper til i slik adferd…
Det endret helt klart tonen i saken.
DA HENDELSENE FANT STED
HADDE JACLYN BODD HOS MOREN KRISTI I ET ÅR
Hei, mor. Vekket vi deg?
Jeg var våken, men jeg nøt roen.
-Ja, beklager. Josh. -Hei.
Fra sheriffkontoret.
Jeg snakket med Jesse og datteren din, så jeg vet alt.
Men jeg er nysgjerrig, forklarte hun hvorfor?
Fortalte hun hva dere gjorde?
-Jeg visste hva som foregikk. -Ok.
Jeg forklarte saken, beskyldningene mot dem.
Og hun gliste bare.
Jeg skal ikke fortelle deg hvordan du skal oppdra barna.
Jeg er ikke naiv.
Jeg syntes det var morsomt,
og at hun ville få en lærepenge og la dem være i fred.
Derfor ble jeg med.
Hun og Jaclyn nedtoner det. "Det var bare en spøk."
Beklager, men det er ikke bare en spøk.
Dette var en langvarig, konstant strøm av tortur, plaging, trakassering
og irritering, noe som ga Sandra og familien
en frykt for legemlig skade og død.
Jeg heter Kristi Ferguson,
og datteren min heter Jaclyn Feagin.
Da Jaclyn var liten lot hun andre herse med henne.
Jeg spurte henne hele tiden:
"Hvorfor lar du den personen gjøre sånt?"
Det tok mange år å presse henne til å bestille sin egen mat,
for hun var så sjenert og spak og stille.
Nå blir hun fortere sint, takk og lov.
Men stort sett skal det virkelig mye til for å få henne opprørt.
Jeg kan ikke huske hvordan vi fikk ideen.
Vi kan ha sett en film.
Men vi snakket en kveld, og hun sa:
"Alt dette må dras frem i lyset en gang."
Hun var lei av alle løgnene.
Det var en situasjon der nok var nok.
"Hvis jeg yter motstand og kødder litt med henne,
kanskje hun konfronterer meg.
Da kan vi få alt frem i lyset."
Jeg foreslo å banke på hos henne,
men datteren min følte at det ikke ville få slutt på ting.
POLITIOPPTAK
Ærlig talt, da jeg ble arrestert…
Jeg ble irritert, jeg ble sint.
Det var et sjokk.
"Gjør dere alt dette bare fordi vi la igjen et par ting?"
Ærlig talt tenkte vi ikke på det som mer enn trakassering.
Gjorde vi dette for å bli tatt og arrestert?
Nei.
Ingen prøvde å skade noen. Verken jeg eller min datter.
Jeg syntes bare det var morsomt.
Jeg har forstått det slik
at de fryktet for livet, var redde for barna sine.
Det var vel greia hennes. "Fordi jeg er kristen
er dette skremmende for meg."
Du vet, hele den situasjonen.
Jeg avviser det. De overdrev hele saken.
DEN 8. NOVEMBER 2019 BLE JACLYN OG KRISTI ARRESTERT OG SIKTET FOR STALKING
For å møte kriteriene for stalking i delstaten Texas,
trenger man noen som har en rimelig tro
om at de er i en slags fare.
Så avgjør man hva som var hensikten med dette.
Ble det gjort for å skremme, true og trakassere den personen?
Denne saken oppfyller alle kriteriene.
ARRESTORDRE
Jeg heter Heath Chamness.
Jeg er en assisterende statsadvokat her i Smith County i Texas
og dette var en sak jeg ble tildelt.
Jeg hadde hatt et par stalkingsaker før denne.
Men denne saken er litt annerledes, for en mor og en datter er medtiltalte.
De benektet ikke at de gjorde det,
men de fnyste nonsjalant av det, som om:
"Det var bare en spøk, vi mente det ikke."
Men det endrer ikke det faktum
at forbrytelsen personforfølgelse var begått.
I DELSTATEN TEXAS
STRAFFES MAN MED FENGSEL FOR STALKING
Da jeg snakket med offeret, ville hun bare få leve i fred.
Hun ville ha fred.
Så jeg ga et tilbud til både Jaclyn og Kristina
om de sa seg skyldige.
Jaclyn og moren hennes ble tilbudt tre år i fengsel
eller åtte år med prøveløslatelse.
Begge valgte åtte år med prøveløslatelse.
Det er ikke lett å være prøveløslatt i dette fylket.
Man narkotestes jevnlig. Man må utføre samfunnstjeneste.
Det er ulike programmer
avhengig av forbrytelsen som du må fullføre.
Så tanken på at prøveløslatelse bare er en liten ørefik,
stemmer ikke for vanlige mennesker.
Det er inngripende. Det forandrer livet ditt.
SOM DEL AV PRØVELØSLATELSEN FORBYS JACLYN OG KRISTI
Å TA KONTAKT MED SANDRA I ÅTTE ÅR
JACLYN OG KRISTI FÅR HELLER IKKE SNAKKE MED HVERANDRE
I denne saken var de medtiltalte,
så vi la inn en bestemmelse som ikke tillot dem å ha kontakt
med hverandre eller offeret.
Om de hadde kommet inn og angret,
ville vi kanskje stilt oss litt annerledes.
Men til syvende og sist mener de at ikke var mer enn en spøk.
Og fordi de ikke anerkjenner
alvoret og betydningen av det de gjorde,
tror jeg ikke at de trenger å kommunisere med hverandre.
Så enkelt er det.
Ifølge dommen får ikke datteren min og jeg ha kontakt.
Man går fra å bo sammen til å ikke kunne kommunisere.
Det er veldig vanskelig.
Om jeg tror det lå noe mer bak dommen? Ja.
Jeg er et åndelig menneske, men jeg tror ikke på organisert religion,
og jeg føler at de ville gi meg en lærepenge.
Vise meg at hvis jeg ikke følger deres kristne tro,
blir jeg straffet.
Jeg tror ikke det hadde med stalking å gjøre.
Du skal ikke være noe mer
enn en kristen som følger alle regler i dette området.
JACLYN OG KRISTIS DOM BLE DEKKET AV LOKALAVISER
SÅ BLE SAKEN PLUKKET OPP AV RIKSDEKKENDE MEDIA
Jeg visste ikke at pressen hadde dekket denne historien
før jeg var på jobb og tok lunsjpause.
Jeg hadde mange tapte anrop på telefonen.
"Hva skjer? Sjekk Facebook."
NÅ VENTER JEG…
Fordi vi var i bibelbeltet i Texas er hekseri,
voodoo, satanist noe av det verste du kan bli kalt.
Noen sa at vi fortjente å dø,
at vi fortjente å bli kastet på en polstret celle.
Masse sprø greier.
Fra utenforstående som så inn, forstår jeg at man kan mene det,
men jeg følte at de var urettferdige.
Jeg føler at saken ble veldig ensidig dekket
og at de fikk det til å se ut som…
et veldig ondsinnet angrep på ei uskyldig jente.
GENESIS KRISESENTER
Denne saken ble nok beryktet fordi
våpnene Miss Feagin valgte
var knyttet til heksekunst og satanisme.
Og jeg påstår at valgene deres var strategisk planlagt
for å passe offeret.
En stalker kjenner personen.
Hvis troen er det viktigste for meg, vil en mishandler gå etter det.
Og det så jeg i Jaclyn-saken.
Hun prøvde å pine offeret sitt, en troende kristen.
Det var noen kommentarer om hvordan ting påvirket offeret.
Men faktum er at jeg ikke bryr meg om hvordan det påvirket henne.
Jeg synes at hun var altfor dramatisk
og påsto mye som ikke var tilfelle.
Dette vil høres grusomt ut.
Jeg bryr meg ikke om hun er død eller i live. Hun er ikke viktig for meg.
Stalkere bagatelliserer handlingene sine.
"Det var da ikke så ille. Du gjør for mye ut av dette.
Du er så hysterisk.
Hvorfor ringte du politiet? Dette er dumt. Du er dum."
Det er bagatellisering. Man overfører skylden.
"Dette er ditt problem, for dette er en bagatell."
Hvordan kan hun vite hva offeret, Sandra, følte?
Det er ikke opp til forbryteren å avgjøre
hvordan det har påvirket andres liv.
Det har gått rundt to år, og jeg er fremdeles traumatisert.
Jeg bærer fortsatt på en frykt som jeg tror aldri vil slippe taket.
Jeg mener at prøvetid ikke var stengt nok.
Jeg mener at en passende straff for dem
er å sitte i fengsel en stund og tenke på handlingene sine.
Rettssystemet tar ikke stalking så alvorlig som det burde.
Stalking er ikke en mann som sitter i buskene med kikkert.
Det kan være hvem som helst. Man vet aldri hva folk er i stand til.
Jeg føler at jeg slapp heldig unna.
SELV OM HUN HAR KONTAKTFORBUD MED SANDRA,
HAR JACLYN FORSTÅTT KONSEKVENSENE AV SINE HANDLINGER
Jeg bestemte meg for å lese nyhetsartiklene,
og der leste jeg at hun hadde oppsøkt terapi
fordi hun følte seg traumatisert av opplevelsen.
Jeg tenkte at når hun fant ut at det var meg,
ville hun ikke ta det alvorlig lenger.
Og så ville det forsvinne.
Jeg trodde ikke det ville forårsake langvarig traume og smerte.
Men nå tror jeg at dette kan ha traumatisert henne.
Jeg tror det.
Ingen unnskyldning kan gjøre dette godt igjen.
Jeg påvirket livet hennes negativt.
Og jeg må leve med det jeg gjorde,
slik hun må leve med det jeg gjorde mot henne.
Men jeg angrer hundre prosent.
Tekst: Kjetil Almås